**Τίτλος δράσης: Να ζήσει η Τζόσυ και χρόνια πολλά! / ή Γεια σου Τζόσυ Καγκουρώ!**

**Συντάκτρια-φοιτήτρια:** Ελένη Μορέλλα

**Επιβλέπων καθηγητής:** Νίκος Θεοδωρίδης

**Ημερομηνία ολοκλήρωσης:** 6/2/2023

**Στόχοι:** Αντίληψη του τέμπο/ταχύτητα.

**Διδακτικές στρατηγικές και τεχνικές διδασκαλίας:** Αφήγηση, επίδειξη, συζήτηση, ανακεφαλαίωση, σόλο-τούτι/ένας-όλοι

**Περιγραφή:**

-Η/Ο εκπαιδευτικός παρουσιάζει στην τάξη το λούτρινο παιχνίδι που κρατάει και η δράση ξεκινάει με αφήγηση: «Η Τζόσυ το Καγκουρώ από την Αυστραλία επισκέφθηκε την τάξη μας…» (βλ. εικόνα).

-Καλεί όσα παιδιά θέλουν να συστηθούν στο Καγκουρώ - ακολουθώντας το τέμπο που δίνει η/ο εκπαιδευτικός με τη μαράκα η οποία λειτουργεί ως μετρονόμος - λέγοντας ρυθμικά: «Γεια σου Τζόσυ – Καλημέρα- Τ΄ όνομά μου είναι…»

- Στη συνέχεια ο/η εκπαιδευτικός καλεί όλα τα παιδιά να ευχηθούν μελωδικά για τα γενέθλια της Τζόσυ, τραγουδώντας ως ηχώ (σόλο-τούτι): «Να ζήσει η Τζόσυ και χρόνια πολλά!». (βλ. σχετικό βίντεο για τον τόνο της φωνής).

-Επαναλαμβάνουν με διαφορετική ταχύτητα γρήγορα/allegro και αργά/adagio που υποδεικνύει ο εκπαιδευτικός, ή η Τζόσυ ή ένα παιδί μαέστρος.

- Στο τέλος της δράσης η/ο εκπαιδευτικός αξιοποιεί την αίσθηση που απέκτησαν τα παιδιά για την ταχύτητα (τέμπο) συζητώντας και γενικεύοντας ότι στη μουσική υπάρχει πράγματι αργός και γρήγορος τρόπος για να πει κανείς ένα τραγούδι και μάλιστα υπάρχουν και ορισμένες λέξεις για τις διαφορετικές ταχύτητες/τέμπο απόδοσης (λ.χ. allegro & adagio).

-Για κλείσιμο επαναλαμβάνουν σε αργό και γρήγορο τέμπο την φράση, «Γεια σου Τζόσυ, καλημέρα» ή «Να ζήσει η Τζόσυ και χρόνια πολλά» ή «Happy birthday to you». Σε ορισμένες από τις επαναλήψεις μπορούν να χρησιμοποιηθούν τα ονόματα των παιδιών που τυχόν απουσιάζουν από την τάξη.

**Διάρκεια δράσης:** 10’+ λεπτά

**Βιβλιογραφικές πηγές:** Προσωπική ιδέα της συντάκτριας, εμπνευσμένη από το Μουσικοπαιδαγωγικό Πρόγραμμα Φίλοι Μουσικόφιλοι(Θεοδωρίδης, 2020)

**Εικόνες-εποπτικό υλικό:** Η Τζόσυ το Καγκουρώ, Παρτιτούρες τραγουδιών

**Μουσικό Βίντεο:** βλ. σχετικό βίντεο «morella\_tune\_birthday» με πιάνο και φωνή (για τόνο)

  


